Bosna i Hercegovina

Republika Srpska

OSNOVNI SUD U BIJELJINI                                                                                                      

Broj: 80 0 I 129009 21 I 

Bijeljina, 21.04.2022. godine 


  OSNOVNI SUD U BIJELJINI, sudija Nebojša Purić, u izvršnom postupku tražioca izvršenja Dragice Blagojević iz Bijeljine, protiv izvršenika Gorana Petrović iz Bijeljine, radi naplate novčanog potraživanja na osnovu izvršne isprave, donio je dana 21.04.2022. godine sljedeći:

ZAKLJUČAK   O   PRODAJI UDJELA U PRAVNOM LICU 

Rješenjem  Osnovnog suda u Bijeljini broj  80 0 I 129009 21 I od  16.11.2021.godine, dopušteno je izvršenje protiv izvršenika radi namirenja duga tražioca izvršenja prodajom udjela izvršenika u pravnom licu doo „BG – ELEKTRONIK“ Bijeljina, ulica Meše Selimovića br. 45 Bijeljina, JIB: 4402204020006, upisanog kod Okružnog privrednog suda u Bijeljini sa brojem MBS: 1-5939, na kojem je upisana zabilježba izvršenja ( zapljena) rješenjem o registraciji Okružnog privrednog suda u Bijeljini od 03.12.2021.godine, te se 

Određuje  prva prodaja udjela izvršenika u navedenom pravnom licu 

	Red.br.
	Opis popisanih stvari
	Kom
	    Vrijednost

	1 
	Udio izvršenika Gorana Petrović u pravnom licu doo „BG – ELEKTRONIK“ Bijeljina
	1
	  321.338,00 KM


i to putem usmenog javnog nadmetanja na dan 19.05.2022.godine  u 11,00 časova,  a koje će se  održati u zgradi Osnovnog suda u Bijeljini, soba broj 2-A.

2. Utvrđuje se da  vrijednost udjela izvršenika u navedenom pravnom licu iz tačke 1. ovog zaključka   iznosi  321.338,00 KM
3. Najniža prihvatljiva ponuda po kojoj se udio u pravnom licu može prodati jeste 1/2 utvrđene vrijednosti.
4. Ponuđač s najvećom ponudom dužan je platiti cijenu odmah nakon objavljivanja rezultata ročišta za prodaju . Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.

5. Ročište za prodaju održava se pred sudskim izvršiocem,  koji je dužan da kupcu s momentom isplate, tj.   izvršenog  pologa   kupoprodajne cijene  preda  kopiju zapisnika sa ročišta za prodaju u kojem će   činjenica prodaje  biti konstatovana i potvrđena kupčevim potpisom. 
6. U slučaju da nijedan ponuđač ne plati cijenu, Sud će, na zahtjev jedne od stranaka, objaviti da ročište za prodaju nije uspjelo, a stranka može, u smislu odredbe člana 131. stav 3. Zakona o izvršnom postupku (“Službeni glasnik Republike Srpske“ br.59/03,85/03,64/05, 118/07,29/10,57/12,67/13,98/14,66/18), u roku od osam dana tražiti zakazivanje novog ročišta. 
7. Ukoliko nijedna stranka ne predloži održavanje drugog javnog nadmetanja u roku iz tačke 5. ovog zaključka ili ako se stvari ne uspiju prodati na drugom ročištu, Sud će, u smislu stava 5. navedenog člana, postupak obustaviti.
8. Ovaj zaključak o prodaji objavit će se na oglasnoj tabli Suda, a tražilac izvršenja ga može objaviti i u javnim glasilima, o svome trošku.
 



                                                                                                    Sudija                                                                                                        





                                               Purić Nebojša 
Pouka o pravnom lijeku:
      Protiv ovog zaključka nije dopušten pravni lijek. 

